Medelye stroom in ná regter se afsterwe | Maroela Media
Regter Anton Steenkamp (Foto: Saslaw)
Anton Steenkamp, arbeidshofregter, wat dood is ná ŉ slang hom in Zambië gepik het, was ŉ man van integriteit en het ŉ beduidende bydrae gelewer tot arbeidsake, het die vakbond Amcu Dinsdag gesê.
Steenkamp (57) was saam met sy vrou Catherine met vakansie in Zambië toe ŉ swart mamba hom gepik het. Hy is Maandag oorlede.
“Hy het seker gemaak dat geregtigheid regverdig geskied,” het die Association of Mineworkers and Construction Union (Amcu) bygevoeg. “Ons betuig ons meegevoel met sy familie, sy vrou Catherine, kollegas en alle belanghebbendes in die arbeidsbedryf.”
Die staatsdiens se bedingingsraad (PSCBC) het sy skok uitgespreek oor Steenkamp se skielike afsterwe. “Die PSBC betuig ons innige meegevoel met die Steenkamp-familie. Ons is geskok om van sy afsterwe te hoor. Ons sal hom altyd onthou as ŉ uitstekende regter en arbeidsprokureur. Hamba kahle.”
Die South African Society for Labour Law (Saslaw) het gesê Steenkamp laat ŉ nalatenskap van uitstekende werk in arbeidsreg. “Hy was ŉ uitstekende regter en arbeidsprokureur wat ŉ beduidende bydrae gelewer het tot die ontwikkeling van arbeidsreg. Hy het ook as die nasionale president van Saslaw gedien. Ons is baie hartseer oor sy afsterwe,” het Ludwig Frahm-Arp, president van Saslaw, gesê.
Frahm-Arp het bygevoeg Steenkamp het graag saam met sy vrou deur die kontinent gereis.
Lindiwe Sisulu, minister van internasionale betrekkinge en samewerking, het gesê sy het die Suid-Afrikaanse Hoë Kommissie in Zambië versoek om die nodige ondersteuning aan die Steenkamp-familie te bied om die liggaam na Suid-Afrika terug te bring.
Het vandag gehoor n swart mamba het hom gepik
Wat n groot tragedie vir AL sy geliefdes en n baie groot verlies vir Suid Afrika. So jonk en het nog soveel kennis en insig gehad om mense om hom te leer en hoe om n voorbeeld te wees. Tragies as iemand sterwe wat soveel beteken het vir sy land en mense. RIV en my beste wense en medelye aan sy gesin, familie en vriende.
Dis baie hartseer , gaan met vakansie min wetend dat hy nie sou terugkeer nie ….
Nog n slagoffer van slangbyte. 138000 mense sterf jaarliks in die wereld aan slangbyte. Nog meer mense as dit verloor ledemate deur amputasie agv slangbyte. Slange is n bedreiging vir mense en moet ten alle koste vrek gemaak word wanneer opgemerk word. Dit geld vir giftige sowel as nie-giftige slange. Het self vriende verloor deur slangbyte.
Ek neem geen slangbyt, dodelik of met weefsel skade ligtelik op nie Jakes. Die afsterwe van enige persoon agv. slangbyt is tragies maak nie saak wat die omstandighede is daar romdom nie. Jou statistieke is bietjie uit. Daar is definitief meer as dit. Neem egter in ag dat die statistieke waarvan jy praat grootliks afkomstig is van armer 3rde wereldse lande waar mediese hulpbronne, vervoer en toegang daar toe totaal en al te kort skiet of onvoldoende is om met slang byt in die algemeen te deel. Voorsorg in terme van toegang tot of kennis van gevorderde eerste hulp vir… Lees meer »